|  |  |  |  |
| --- | --- | --- | --- |
| **Tárgy:** | **Szellemi Örökség, Nemzetiségi és Térségi Kapcsolatok Szakmai Bizottsága NYILVÁNOS ülése** | | |
| **Helyszín:** | **Polgármesteri Hivatal I. emeleti Kistanácskozó** | | |
| **Időpont:** | **2024. december18-án 11:00 órakor** | | |
| **Jegyzőkönyv-**  **vezető:** | **Koncz-Háda Éva** | | |
| **Jelenléti ív** | **Név** | **Aláírás** | **Megjegyzés** |
|  | **DR. DANKA LAJOS** |  | képviselő, a **bizottság elnöke** |
|  | **LENKAI NÓRA** |  | képviselő, a bizottság tagja |
|  | **BERÉNYI ATTILA** |  | külső szakértő, a bizottság tagja |
|  | **KOCSIS BENCE** |  | külső szakértő, a bizottság tagja |
|  | **MÉSZÁROS TIBOR** |  | külső szakértő, a bizottság tagja |
|  | **SALY ANTAL** |  | külső szakértő, a bizottság tagja |
|  | **VERSEGI VALENTIN** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |

|  |  |  |  |
| --- | --- | --- | --- |
|  | NAGYNÉ  DR. GATS ANDREA |  | Jogi és Képviselői Osztály vezetője |
|  | DR. HORVÁTH ILDIKÓ |  | Jogi és Képviselői Osztály, Jogi Iroda vezetője |
|  | DR. SZALAI GERGŐ |  | Jogi és Képviselői Osztály, Jogi Iroda, jogász |
|  | DR. GYURÁCZNÉ DR. SPEIER ANIKÓ |  | Városüzemeltetési és Városfejlesztési Osztály vezetője |
|  | STÉGER GÁBOR |  | Közgazdasági és Adó Osztály vezetője |
|  | VINCZÉNÉ  DR. MENYHÁRT MÁRIA |  | Egészségügyi és Közszolgálati Osztály vezetője |
|  | FRIEDL TAMÁS |  | SZMJV Német Önkormányzatának  elnöke |
|  | JURASITS FERENC |  | Szombathelyi Horvát Nemzetiségi Önkormányzat elnöke |
|  | DR. SZIKLAI BEÁTA |  | Szombathelyi Szlovén Önkormányzat elnöke |
|  | SZIRMAI RÓBERT |  | SZMJV Roma Nemzetiségi  Önkormányzatának elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Koczka Tibor  sport és egészségfejlesztési koordinátor |  |  |
| Gáspárné Farkas Ágota  könyvvizsgáló |  |  |
| Csató Kata  igazgató |  | Mesebolt Bábszínház |
| Bődi Lívia  elnök |  | Szombathelyi Értéktár Bizottság |
| Dr. Füzi Judit  Osztályvezető |  | Polgármesteri Kabinet |
| Szuhai Viktor |  | Önkormányzati képviselő, tanácsnok |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**NYILVÁNOS ÜLÉS**

**Lenkai Nóra, helyettesítő bizottsági elnök:** Szeretettel köszöntök minden bizottsági tagot és a meghívott előadókat. Mindjárt az elején tisztázom, hogy miért én ülök itt. Danka Lajos elnök úr betegsége miatt az SZMSZ 55. § arról rendelkezik, ha akadályoztatva van az elnök, akkor egy képviselőnek kell átvenni ezt a posztot, ezért én fogom ma levezetni ezt az ülést. Még egyszer köszöntök mindenkit. A bizottság létszáma 6 fő. Megállapítom, hogy határozatképesek vagyunk. Az ülést megnyitom 11:00 perckor. Jegyzőkönyv hitelesítőnek felkérem Saly Antalt. Köszönöm szépen. Sürgősségi indítvány nem érkezett. A kiküldöttek szerint szavazzunk a napirend elfogadásáról.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a napirendet elfogadta, és az alábbi határozatot hozta:*

**35/2024. (XII. 18.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága napirendjét az alábbiak szerint fogadta el:

**NYILVÁNOS ÜLÉS**

**1./ Javaslat ingatlanokkal kapcsolatos döntések meghozatalára** /*Közgyűlés 5. napirend*/

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**2./ Javaslat Szombathely Megyei Jogú Város ”VIVA Savaria! - Élj egészségesen, élj tovább!” Egészségfejlesztési Stratégiája elfogadására** /*Közgyűlés 6. napirend*/

**Előadó:** Dr. Füzi Judit, a Polgármesteri Kabinet Osztály vezetője

**3./ Javaslat Szombathely Megyei Jogú Város Önkormányzata 2025. évi átmeneti gazdálkodásáról szóló rendeletének megalkotására** /*Közgyűlés 7. napirend*/

**Előadó:** Stéger Gábor, a Közgazdasági és Adó Osztály vezetője

**Meghívott:** Gáspárné Farkas Ágota, könyvvizsgáló

**4./ Javaslat Mesebolt Bábszínház pályázatokon történő részvételének jóváhagyására** /S*AJÁT*/

**Előadó:**  Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Csató Kata, a Mesebolt Bábszínház igazgatója

**5./** **Javaslat a Szombathelyi Települési Értéktár Bizottság beszámolójának jóváhagyására** /S*AJÁT*/

**Előadó:**  Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Bődi Lívia, a Szombathelyi Értéktár Bizottság elnöke

**6./ Beszámoló Szombathely Megyei Jogú Város Önkormányzata 2024. évi testvérvárosi kapcsolatainak működéséről és eredményességéről** /S*AJÁT*/

**Előadó:**  Dr. Füzi Judit, a Polgármesteri Kabinet Osztály vezetője

**Meghívott:** Szuhai Viktor, önkormányzati képviselő, tanácsnok

**Felelős:** Dr. Danka Lajos, a Bizottság elnöke

**Határidő:** azonnal

**NYILVÁNOS ÜLÉS**

**Lenkai Nóra, helyettesítő bizottsági elnök:** Akkor kezdjük az 1. sz. napirendi pontunk tárgyalásával.

**1./ Javaslat ingatlanokkal kapcsolatos döntések meghozatalára** /*Közgyűlés 5. napirend*/

**Lenkai Nóra, helyettesítő bizottsági elnök:** Ebben a napirendi pontban nagyon szerteágazó és sok helyrajzi számú ingatlannal kapcsolatos döntésről van szó. Viszont a mi bizottságunk, feladatkörét tekintve nemzetiségi vonatkozású, ezért a nemzetiségek helyiséghasználatáról szóló határozati javaslatokat fogjuk tárgyalni. Hozzászólásra jelentkezőt látok. Megadom a szót Saly Antal bizottsági tagtársunknak.

**Saly Antal, a bizottság tagja:** Tisztelt Elnök Asszony! Tisztelt Bizottság! A Szombathelyi Önkormányzat éves szinten több milliós támogatást ad az ingatlanok ingyenes használatba adásával a kisebbségi önkormányzatoknak. Igazából annyi lenne a kérésünk, tartsanak egy kicsit szorosabb kapcsolatot az önkormányzattal és folyamatos kapcsolat legyen az illetékes bizottság és a kisebbségi önkormányzatok között. Köszönöm.

**Lenkai Nóra, helyettesítő bizottsági elnök:** Köszönjük szépen. Én azt gondolom, hogy el is indult már egy ilyen munka. Danka elnök úr a novemberi ülésen meg is hívta a nemzetiségi önkormányzat elnökeit. Most nem látom, hogy itt lennének. Hozzászólásra jelentkezőt nem látok. Szavazhatunk-e egyben a határozati javaslatokról? Igen. Köszönöm szépen.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a javaslatot elfogadta, és az alábbi határozatokat hozta:*

**36/2024. (XII.18.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat ingatlanokkal kapcsolatos döntések meghozatalára*” című előterjesztést megtárgyalta, és a Roma Nemzetiségi Önkormányzat által használt Nárai u. 1. szám alatt található ingatlanokra vonatkozóan fennálló ingyenes használati jogviszonyok meghosszabbításáról szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelősök:** Dr. Danka Lajos, a Bizottság elnöke

/a végrehajtás előkészítéséért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője,

Kovács Cecília, a SZOVA Nonprofit Zrt. vezérigazgatója/

**Határidő:** 2024. december 19.

**37/2024. (XII.18.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat ingatlanokkal kapcsolatos döntések meghozatalára*” című előterjesztést megtárgyalta, és a Német Nemzetiségi Önkormányzatnak a Rohonci u. 14. fszt. 1. szám alatti helyiségre vonatkozóan fennálló ingyenes használati jogviszonya meghosszabbításáról szóló III. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelősök:** Dr. Danka Lajos, a Bizottság elnöke

(a végrehajtás előkészítéséért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője,

Kovács Cecília, a SZOVA Nonprofit Zrt. vezérigazgatója)

**Határidő:** 2024. december 19.

**38/2024. (XII.18.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat ingatlanokkal kapcsolatos döntések meghozatalára*” című előterjesztést megtárgyalta, és a Szlovén Nemzetiségi Önkormányzatnak a Kisfaludy Sándor u. 1. II. /6. szám alatti helyiségre vonatkozóan fennálló ingyenes használati jogviszonya meghosszabbításáról szóló IV. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelősök:** Dr. Danka Lajos, a Bizottság elnöke

(a végrehajtás előkészítéséért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője,

Kovács Cecília, a SZOVA Nonprofit Zrt. vezérigazgatója)

**Határidő:** 2024. december 19.

**39/2024. (XII.18.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat ingatlanokkal kapcsolatos döntések meghozatalára*” című előterjesztést megtárgyalta, és a Horvát Nemzetiségi Önkormányzat elhelyezéséről szóló V. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelősök:** Dr. Danka Lajos, a Bizottság elnöke

(a végrehajtás előkészítéséért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** 2024. december 19.

**Lenkai Nóra, helyettesítő bizottsági elnök:** A 2. sz. napirendi pontunk tárgyalása következik.

**2./ Javaslat Szombathely Megyei Jogú Város ”VIVA Savaria! - Élj egészségesen, élj tovább!” Egészségfejlesztési Stratégiája elfogadására** /*Közgyűlés 6. napirend*/

**Lenkai Nóra, helyettesítő bizottsági elnök:** Körünkben van Koczka Tibor, aki megalkotta a stratégiát. Szeretném megkérni, hogy pár mondatban mutassa be nekünk az előre kiküldött előterjesztéshez az kiegészítését.

**Koczka Tibor, sport és egészségfejlesztési koordinátor:** Köszönöm a szót Elnök Asszony! Tisztelt Bizottság! Úgy gondolom, hogy erős Szombathelyt csak úgy tudunk megépíteni, építeni, ha a szombathelyi polgárok erősek és egészségesek. A másik gondolatom pedig és ez abszolút aktuális itt a bizottságnál, hogy Szombathelyt igazából térségben, kistérségben kell elhelyeznünk. Erről szólt egyébként a Szombathely Európa Kulturális Főváros pályázat is 2017-ben. Részben erről szólt az az egészségfejlesztési terv, amelyet a szombathelyi közgyűlés 2017-ben fogadott el. Annak előterjesztője voltam alpolgármesterként. Akkor ennek nyomán létrejött egy pályázat győzteseként az egészségfejlesztési iroda, amely járási feladatokat lát el. Jól végzi a munkáját, de azt is látni kell az elmúlt 6 év tapasztalata alapján, hogy ez az iroda 4 fővel nem tudja ellátni mindazokat a feladatokat, amiket egyébként egészségmegőrzés, egészségfejlesztés ügyben el kellene látni. Ezért is vált szükségessé, hogy újra gondoljuk a 2017-ben elfogadott egészségfejlesztési tervet és ennek nyomán jött létre ez az egészségfejlesztési stratégia, ami most itt van a bizottsági tagok előtt is. Talán a bizottsági tagok hallottak már a földnek azon pontjairól, kék zónáknak hívják, ahol az emberek egészségesen és hosszabban élnek. Több ilyen pontot azonosítottak kutatók a föld különböző pontjain. Azt látták, hogy ezeken a helyeken egészségesen táplálkoznak, sokat mozognak, nem feltétlenül sportolnak, de sokat mozognak. Sokat jelent a közösség megléte, a közösségek erősítő szerepe. Stresszmentesen élnek és jobban odafigyelnek az egészségükre. Ezen tapasztalatok alapján készült ez a stratégia. Ehhez nyilván olyanokat be kellett még emelni a különböző pontok közé, mint a stresszkezelés vagy külön be kellett emelni az ingyenes szűrések további népszerűsítését. Hiszen eddig is csinálta ez az egészségfejlesztési iroda ezeket a szűréseket, de mint mondtam, egy félállásban dolgozó munkatárs végzi ezeket. Azt szeretnénk, ha ezzel a stratégiával mind a 75 000 szombathelyit meg tudnánk szólítani. Nagyon sokan tudják, hogy egyébként hogyan kellene egészségesen táplálkozni. Nagyon sokan tudják, hogy többet kellene mozogni, de mégsem teszik. Nincsenek illúzióim, most is lesznek majd olyanok, akiket ezzel nem érünk el. De lehet, hogy az ingyenes szűrésekkel mondjuk elérjük, vagy lehet, hogy az önkéntes munkával. Az önkénteseknek óriási szerepe lenne abban, hogy ezt a stratégiát, illetve majd a februári közgyűlés elé kerülő cselekvési programot végre tudjuk hajtani. Hiszen rengeteg olyan, akár mozgásos vagy nem mozgásos vagy egyszerűen csak közösségi feladat lenne, amelyben tudnának segíteni, akár a fiatalok, de úgy gondolom, legfőképp azok a nyugdíjasok, akik akár pedagógusként, óvodapedagógusként végeztek vagy bármilyen végzettségük van, otthon akár magányosak, szabadidejük van és szívesen adnának a közért vagy a köznek. Nem utolsósorban, akik önkéntes munkát vállalnak, azoknak az önkéntes munka tudata és lehetősége is javítani fogja az egészségét, meggyőződésem. A következő 2 hónapban a stratégia nyomán kezdődne egyfajta társadalmasítás. Mindenkinek várjuk az ötleteit, javaslatait a cselekvési programhoz. A [vivasavaria@szombathely.hu](mailto:vivasavaria@szombathely.hu) email címre is el lehet küldeni a javaslatokat, illetve személyes konzultációkat, fórumokat szervezünk a város több pontján január és február hónapban. Ha a februári közgyűlés elfogadja ezt a cselekvési tervet, programot, akkor március 1-jével tud indulni az egész program. Köszönöm szépen. Ha van kérdés, akkor szívesen válaszolok.

**Lenkai Nóra, helyettesítő bizottsági elnök:** Köszönjük szépen. Kérdezem a bizottság tagjait, hogy van-e kérdés a napirenddel kapcsolatban? Nincs, akkor szavazásra teszem fel. Tehát támogatja-e a bizottság? Igen.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a javaslatot elfogadta, és az alábbi határozatot hozta:*

**40/2024. (XII.18.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város ”VIVA Savaria! - Élj egészségesen, élj tovább!” Egészségfejlesztési Stratégiája elfogadására*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelősök:** Dr. Danka Lajos, a Bizottság elnöke

(a végrehajtás előkészítéséért:

Dr. Füzi Judit a Polgármesteri Kabinet osztályvezetője)

**Határidő:** 2024. december 19.

**Lenkai Nóra, helyettesítő bizottsági elnök:** A 3. sz. napirendi pontunk tárgyalása következik.

**3./ Javaslat Szombathely Megyei Jogú Város Önkormányzata 2025. évi átmeneti gazdálkodásáról szóló rendeletének megalkotására** /*Közgyűlés 7. napirend*/

**Lenkai Nóra, helyettesítő bizottsági elnök:** Ebben a napirendi pontban a város átmeneti gazdálkodásáról szóló rendelettervezete mellett két forrást igénylő pályázat elfogadására tartalmaz javaslatot az előterjesztés. Ezt előzetesen mindenki megkapta. Két Interreg-es pályázatról van szó. Kérdezem, hogy van-e valakinek kérdése, hozzászólása. Nincs, akkor felteszem szavazásra a napirendi pontot. Egyben a három határozati javaslatról szavazhatunk-e? Igen. Aki támogatja kézfeltartással jelezze. Egyhangú.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a javaslatot elfogadta, és az alábbi határozatokat hozta:*

**41/2024. (XII.18.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata 2025. évi átmeneti gazdálkodásáról szóló rendeletének megalkotására*” című előterjesztést megtárgyalta, és a rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

/a végrehajtás előkészítéséért:

Stéger Gábor, a Közgazdasági és Adó Osztály vezetője/

**Határidő:** 2024. december 19.

**42/2024. (XII.18.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata 2025. évi átmeneti gazdálkodásáról szóló rendeletének megalkotására*” című előterjesztést megtárgyalta, és az Interreg Central Europe CLHUBS elnevezésű pályázatra vonatkozó I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

(A végrehajtás előkészítéséért:

             Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Stéger Gábor, a Közgazdasági és Adó Osztály vezetője)

**Határidő:** 2024. december 19.

**43/2024. (XII.18.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata 2025. évi átmeneti gazdálkodásáról szóló rendeletének megalkotására*” című előterjesztést megtárgyalta, és az Interreg Central Europe TWINTERACT elnevezésű pályázatra vonatkozó II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

(A végrehajtás előkészítéséért:

             Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Stéger Gábor, a Közgazdasági és Adó Osztály vezetője)

**Határidő:** 2024. december 19.

**Lenkai Nóra, helyettesítő bizottsági elnök:** A 4. sz. napirendi pontunk tárgyalása következik.

**4./ Javaslat Mesebolt Bábszínház pályázatokon történő részvételének jóváhagyására** /S*AJÁT*/

**Lenkai Nóra, helyettesítő bizottsági elnök:** Ebben az anyagban kettő pályázati elem szerepel. Kérdezem, a bizottság tagjait, hogy szeretnének-e hozzászólni? Van-e valakinek észrevétele, javaslata? Úgy látom, hogy nincs. Felteszem szavazásra, egy határozati javaslatunk van. Aki támogatja, kézfeltartással jelezze.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a javaslatot elfogadta, és az alábbi határozatot hozta:*

**44/2024. (XII.18.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága „*Javaslat a Mesebolt Bábszínház pályázatokon történő részvételének jóváhagyására*” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 68. § 4. pontjában meghatározott feladatkörében a Mesebolt Bábszínház alábbi, önrészt nem igénylő pályázatai benyújtását a Nemzeti Kulturális Alap Színházművészeti Kollégiumához - a Gazdasági és Jogi Bizottság 318/2024. (XII.16.) GJB számú határozatában megadott jóváhagyással egyetértve - tudomásul veszi.

1.

A TONO című előadás színpadra állítása Fodor Orsolya rendezővel

Altéma kódszáma: 108200/178 (3. pályázati cél, pályakezdő diplomás színházi alkotó meghívása egy produkcióban történő együttműködésre)

Pályázandó összeg: 2,8 millió Ft

2.

Mesebolt 2025. évi kisiskolás és ifjúsági bérletes kínálatának biztosítása saját előadások felújításával, műsoron tartásával és meghívott produkciókkal

Altéma kódszáma: 108134/178 (2. pályázati cél, produkció befogadása, színházi nevelési produkció befogadása, forgalmazása, továbbjátszása)

Pályázandó összeg: 6,255 millió Ft

**Felelős:**  Dr. Danka Lajos, a Bizottság elnöke

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Csató Kata, a Mesebolt Bábszínház igazgatója)

**Határidő:** azonnal

**Lenkai Nóra, helyettesítő bizottsági elnök:** Az 5. sz. napirendi pontunk tárgyalása következik.

**5./** **Javaslat a Szombathelyi Települési Értéktár Bizottság beszámolójának jóváhagyására** /S*AJÁT*/

**Lenkai Nóra, helyettesítő bizottsági elnök:** Osztályvezető asszonyt kérdezem, hogy szeretne-e valamit hozzáfűzni?

**Vinczéné Dr. Menyhárt Mária, az Egészségügyi és Közszolgálati Osztály vezetője:** Köszönöm szépen. Nem kívánok hozzáfűzni. Bődi Lívia Elnök Asszony a beszámolót elkészítette, ezt az előterjesztés mellékleteként el is lehet olvasni.

**Lenkai Nóra, helyettesítő bizottsági elnök:** Köszönjük szépen. Kérdezem a bizottság tagjait, hogy van-e hozzáfűzni valójuk, hozzászólásuk az előterjesztett anyaghoz? Úgy látom, hogy nincs. Szavazásra bocsátom, egy határozati javaslatunk van. Kérem, aki egyetért az kézfeltartással jelezze.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a javaslatot elfogadta, és az alábbi határozatot hozta:*

**45/2024. (XII.18.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a„*Javaslat a Szombathelyi Települési Értéktár Bizottság beszámolójának jóváhagyására*” c. előterjesztést megtárgyalta, és azt a Szombathely Megyei Jogú Város Közgyűlésének Szervezeti és Működési Szabályzatáról szóló 16/2024. (X.10.) önkormányzati rendelet 68. § 4. pontja alapján jóváhagyja.

**Felelős:**  Dr. Danka Lajos, a Bizottság elnöke

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Bődi Lívia, a Szombathelyi Települési Értéktár Bizottság elnöke)

**Határidő:** azonnal

**Lenkai Nóra, helyettesítő bizottsági elnök:** Áttérünk a 6. sz. napirendi pontra.

**6./ Beszámoló Szombathely Megyei Jogú Város Önkormányzata 2024. évi testvérvárosi kapcsolatainak működéséről és eredményességéről** /S*AJÁT*/

**Lenkai Nóra, helyettesítő bizottsági elnök:** Hozzászólásra jelentkezőt látok. Megadom a szót Saly Antal bizottsági tagtársunknak.

**Saly Antal, a bizottság tagja:** Tisztelt Elnök Asszony! Tisztelt Bizottság! Úgy látjuk, hogy ezen a területen is van még tennivaló. Azon testvérvárosokkal kapcsolatban főleg, ahol jelentős magyar kisebbség él pl. Vajdahunyadnál. Tudomásunk szerint ott is van az Önkormányzatnál legalább kettő olyan tag, akik a magyar kisebbséget képviselik. Ugye főleg a magyar-magyar kapcsolatokat erősíteni kell anélkül, hogy az adott ország többségi lakosságát ezzel sértenénk. Köszönöm.

**Lenkai Nóra, helyettesítő bizottsági elnök:** Köszönöm. Szeretnék hozzáfűzni egy javaslatot. Azt gondolom, nyilván ebben az anyagban már szerepelnek egyetemi kapcsolódások is – de, ha elindulunk ilyen együttműködés irányába, akkor lehet, hogy az egyetemeket is - nem csak az ELTE-t, hanem a pécsieket is - kicsit jobban belevonnák ezekbe az együttműködésekbe. Az a tapasztalom, ha elmegyünk akár egy testvérvárosi, akár egy együttműködő partneri országhoz és az egyetem neve is megjelenik, akkor ott mindig még szorosabb kapcsolatok tudnak kialakulni. Megadom a szót Dr. László Győző alpolgármester úrnak.

**Dr. László Győző, alpolgármester:** Köszönöm a szót Elnök Asszony! Tisztelt Bizottság! Egyetértek az Elnök Asszony által megfogalmazottakkal, erre törekedni fogunk. Saly Antal bizottsági tagtársunknak pedig azt tudom mondani, a covid azért eléggé megtépázta ezeket a kapcsolatokat. Ezeket igyekszünk újjá építeni. A beszámolóból is látszik, hogy sajnos vannak olyan testvérvárosok, ahol ez nem rajtunk múlik. A Vajdahunyadiakra visszatérve. A tavalyi tusnádfürdői konferenciára polgármester urat meghívták előadónak. Volt szerencsém részt venni ezen a rendezvényen. Nagyon jó kapcsolatokat alakítottunk ki és az idei évben is visszatértünk erre a rendezvényre, nem előadóként. Sok régi ismerőssel találkoztunk és a vajdahunyadiakkal is. Beszéltünk erről és fontosnak tartjuk ezeket a kapcsolatokat megerősíteni. Ebből a beszámolóból az erőfeszítések eredményeit is meg tudják nézni. Egyébként nagyon jó tapasztalataink voltak. Ugyanazok a problémák érintik az ottani önkormányzatokat is mint a magyarokat. Pártállástól függetlenül nagyon nagy fokú egyetértés alakult ki az önkormányzatokat képviselő polgármesterek között. A romániai helyzet is egyébként folyamatosan változik. Nyilván minden politikai erőnek arra kell hangsúlyt fektetni, hogy az ott élő kisebbséget a legjobban képviseljék. Köszönöm.

**Lenkai Nóra, helyettesítő bizottsági elnök:** Köszönjük szépen. Nekünk is van egy komoly partneri hálózatunk, a Pécsi Tudományegyetemnek is. Ha tényleg elindul valami kapcsolat bármelyik testvérvárossal, vagy egy új hívás, ha megkeresné a város az egyetemeket, akkor ott már mindjárt lehet, hogy lenne egy olyan kapcsolatfelvétel, ami egymást erősítené. Hozzászólásra jelentkezőt nem látok. Szavazásra teszem fel a beszámoló elfogadását. Kérem, aki elfogadja kézfeltartással jelezze.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a javaslatot elfogadta, és az alábbi határozatot hozta:*

**46/2024. (XII.18.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottság a Szombathely Megyei Jogú Város Önkormányzata 2024. évi testvérvárosi kapcsolatainak működéséről, eredményességéről szóló beszámolót megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 68. § 6. pontja alapján egyetért a beszámoló tartalmával.

**Felelős:** Dr. Danka Lajos, a Bizottság elnöke

**Határidő:** azonnal

**Lenkai Nóra, helyettesítő bizottsági elnök:** Köszönöm szépen mindenkinek. Az ülést 11:20 perckor bezárom.

Szombathely, 2025. január 08.

**(: Saly Antal :) (: Lenkai Nóra :)**

a bizottság tagja a bizottság elnök helyettesítésére felkért tagja

(Aláírva: ) (Aláírva: )